ખરેખર, કેટલો સચોટ ઉપદેશ..! પરંતુ, દુઃખની વાત એ છેકે, આ હળાહળ કલિયુગમાં ભીષ્મ પિતામહના ઉપદેશને, કેટલાક (અધર્મરાજ) દુશ્મન સમાન વ્યસનીઓએ સાચા દિલથી આત્મસાત કરી લીધો છે. આ ઉપદેશને સુપેરે પચાવી જાણેલા મિત્રો (?) નબળા મનના મિત્રને, શરૂઆતમાં પોતાના ખર્ચે ચાખવાના બહાને, ગુટખા જેવા વ્યસન પર ચઢાવી દઈ તેને તનમનધનથી બરબાદ કરી, કેન્સર જેવા જીવલેણ રોગનો શિકાર બનાવે છે, `ના કરે નારાયણ` અને વ્યસનના રવાડે ચઢેલા મિત્રનું કેન્સર જેવા રોગથી અકાલ મૃત્યુ થાય તો, તેના સ્વજનોને સાંત્વના આપવા પહોંચી જઈ, તેમની શ્મશાન યાત્રામાં પણ ઉમળકાભેર ભાગ લેવા દોડી જાય છે?